**MUISTIO**

**Rauman kaupungin opiskeluhuollon ohjausryhmän kokous**

Aika: Keskiviikko 31.3.21 klo 10-12

Paikka: Teams

Osallistujat: ~~Leena Kivimäki~~, Johanna Ylikoski, Anna Kuromaa, Maritta Falin, ~~Päivi Tiesmaa~~, Jaana Ahvenjärvi, Inka-Riina Kaunisvirta (kodan 4 ajan), Ville-Veikka Silvola (kohdan 4 ajan), Hanna Viljanen-Lehto, (pj.) ja Sari Ågren (siht.)

1. **Kokouksen avaus**

Puheenjohtaja avasi kokouksen ja totesi osallistujat.

1. **Opiskeluhuollon kuulumiset ja terveiset tiimipalavereista**

Sari kertoi opiskeluhuollon ajankohtaisista kuulumisista.

- Psykologitilanne on edelleen vaikea. Toukokuussa on täytettynä paikoista 0,8/4. Toimenpiteitä tilanteen parantamiseksi suunnitellaan. Ostopalvelujen kautta on saatu hankittua 9 tutkimusta ja 20% psykologiosuus 13.4.-30.6. väliseksi ajaksi.

- Nybergin kesätöitä valmistellaan ja työntekijät ovat nyt haussa. Osa työstä toteutetaan leirimuotoisesti.

- Perheleiri yhteistyössä seurakunnan ja lastensuojelun kanssa pidetään 3.-5.8. Siihen osallistuu kaksi kuraattoria ja yksi iltisohjaaja.

- Kuraattorijakoa on suunniteltu ensi syksyn osalta. Unajaan Niina Löytyn tilalle on kaavailtu Riina Taavitsaista.

- Tekeillä on perusopetuksen kriisisuunnitelma ja väkivaltasuunnitelma

- Korona-kysely yhteisöllisen oppilashuollon jäsenille toteutetaan huhtikuun aikana

- Kevät on ollut raskas, asiakkuudet lisääntyneet selvästi ja muuttuneet haasteellisemmiksi, jonka vuoksi henkilöstö kaipaa paljon tukea

- FCG:n raportin tuloksia odotellaan, jonka jälkeen suunnitellaan syksyn palveluja vielä tarkemmin.

1. **Muistioiden siirtyminen TEAMSiin**

Sari tiedotti, että opiskeluhuollon ohjausryhmän muistiot tullaan lähitulevaisuudessa siirtämään TEAMS-alustalle. Sari toimittaa ne osallistujille myös sähköpostitse.

1. **Normaalikoulun ja Freinetkoulun vierailu**

Inka-Riina Kaunisvirta Normaalikoulusta ja Ville-Veikka Silvola Freinetkoulusta olivat kutsuttuina kertomassa koulujensa oppilashuollollisesta tilanteesta.

Normaalikoulun yhteisöllinen oppilashuoltoryhmä on toiminut aktiivisesti, tavaten noin joka toinen kuukausi. Kokouksissa on käsitelty seuraavia asioita: Kiva-kyselyn purkua, kiusaamisasioihin tehokkaasti puuttumista, oppilashuollon kehittämistyötä, versoa, kouluterveyskyselyn toteuttamista, poikkeusolojen asioita, psykologitilannetta, tehostettua oppilaanohjaus 8. luokkalaisille, psykiatrisen sairaanhoitajan tukea, tasa-arvo- ja yhdenvertaisuussuunnitelmaa sekä opettajille suunnattua kyselyä oppilashuollon työnkuvista ja henkilöistä.

Yksilötyössä yläkoulun puolella on ollut ruuhkaa, vaikka henkilöstö pitänyt tiukkaan huolta etäopetuksessa olleista oppilaista. Toiveena Norssissa nähdään moniammatillisen edustuksen ja asiantuntijuuden (mm. kaupungin palveluihin) lisäämistä ja maahanmuuttajaperheiden verkostoihin tutustumista. Sovittiin, että Sari kutsuu Inka-Riinan lasten ja nuorten maahanmuuton työryhmään mukaan.

Inka-Riina antoi positiivista palautetta oppilashuollon toimivuudesta ja kertoi, että tukea on ollut hyvin saatavilla. Psyykkarista kokemukset olivat vielä vähäiset.

Freinetkoulun osalta yhteisöllinen oppilashuolto on ollut vielä alkutekijöissään. Oppilashuoltosuunnitemaa oli juuri päivitetty, parempaan suuntaan oltiin menossa siis.

Freinetkoulussa on tänä lukuvuonna ollut aikaisempaa enemmän yksilötyötä, koulupsyykkariakin oli jo hiukan ehditty hyödyntää. Oppilashuollon palveluihin on oltu tyytyväisiä, mutta psykologitilanne näyttäytyi harmillisena heillekin.

Esiopetusryhmään avun saaminen on ollut haasteellista, koska esiopetuksen erityisopettajan palvelut puuttuvat. Kaupunki ei ole pystynyt ko. palvelua tarjoaman, koska kaupungillakin on pula erityisopettajista.

1. **Koosteet TTHT ja Activity Stones**

Siirrettiin seuraavaan ohjausryhmän kokoukseen.

1. **Yhteistyökumppaneiden kuulumisia**

Käytiin läpi yhteistyökumppaneiden kuulumisia.

Perhekeskus: Psyykkarit palanneet normaalitoimintaan ja yhteydenotot kuraattoreiden ja terkkareiden kautta, vähäisesti yhteydenottoja tullut etäopetuksen aikana oppilailta suoraan. Raskaita/kuormittavia asioita psyykkareilla käsittelyssä ja psykologien puute näkyy arjen työssä. Etäjakso ei sinänsä ole vaikuttanut asiakkuuksien määrään. Terveydenhoitajien tarkastuksissa on nyt keväällä ollut enemmän vanhempia mukana kuin aiemmin ja terveystarkastukset ovat hyvällä mallilla. Kasvatus- ja perheneuvola-asia etenee hitaasti mutta varmasti. NEPSY-asioita kehitellään ja NEPSY-lasten palvelupolkua kuvataan. Kesäajan palvelut ovat mietinnässä.

Varhaiskasvatuksessa porskutetaan eteenpäin suhteellisen normaalisti, erityisopettajista pula, mutta tulevalle kaudelle on onneksi jo saatu rekrytoitua ehdollisesti kelpoisia erityisopettajia. Varhaiserityiskasvatuksen integroituihin ryhmiin on saatu palkattua lastenhoitajia, jolloin osaaminen lasten haasteisiin liittyen lisääntyy. Palveluverkko valmistuu syksyksi, Pikku-Norssi aloittanut ja puolestaan Otan päiväkoti ja ryhmäpäiväkoti Mustikka sulkeutuvat. Tasa-arvohankkeen kautta haettu vahvistusta 6 lastenhoitajan palkan verran ryhmiin, joissa on paljon tuen tarvetta. Tavoitteena on myös rahoituksen kautta saada yksi sosionomi vuorohoitoon perheiden tukihenkilöksi ja jatkopalveluihin ohjaamiseksi. Henkilökohtaisten avustajien tarve näyttäytyy noususuuntaisena.

Perusopetus: Etäjakso mennyt paljon paremmin kuin vuosi sitten. Tänä keväänä on pidetty koulun aikatauluista kiinni ja panostettu arjen rytmin säilyttämiseen. Jutta Liiten valmistelee kesäkerhoja ja niihin on tullut vähäisesti ilmoittautuneita. Suunnitellaan tulevaa syksyä, kaksi rehtorirekryä (Kourujärvi ja Hj. Nortamo) on käynnissä, luokanopettajia ja erityisluokanopettajia vakinaistetaan. Pienryhmäpaikkojen jako eskareille on haastavaa, sillä avun tarvitsijoita on todella paljon. Lisäohjaajien tarve nousee jatkuvasti esille, mutta budjetti rajaa mahdollisuuksia palkata lisähenkilöstöä.

Lastensuojelu: NEPSY osaamista tarvittaisiin myös vammaispalveluiden sosiaaliohjaajille. Leena Kivimäki eläköityy 1.8. ja paikka on julkisessa haussa. Sosiaalityöntekijöiden rekryssä vaikea tilanne vammaispalveluiden puolella, mahdollisesti osaajia haetaan myös ostopalveluiden kautta. Aikuis- ja perhetyössä sekä lastensuojelussa tilanne on toistaiseksi hyvä. Systeeminen malli leviää ja raumalaiset sosiaalityöntekijät toimivat kouluttajina lähikunnissa. Väsymystä on ilmassa, sillä paineet lastensuojelussa ovat kovat ja esim. sijoitusten suhteen tilanne on räjähtämässä käsiin. Matalan kynnyksen perhetyön tarve olisi tarpeen. Yläkoulujen etäjakson jääminen kolmeksi viikoksi oli hyvä asia eikä aiheuttanut lisää painetta lastensuojeluun ainakaan toistaiseksi.

1. **Muut asiat**

Perusopetuksessa on saatu tai haettu rahoitusta useisiin hankkeisiin, joissa asiasisältöinä ovat tuntiresurssin lisääminen, ohjaajien saaminen, laaja-alaisen erityisopetuksen ja konsultoivan erityisopetuksen kehittäminen, tutoropettajuuden jatkaminen ja koulupoissaoloihin puuttuminen ja ennaltaehkäisy.

Pohdittiin, miten MOVE-mittaukset ovat tänä vuonna sujuneet? Hannan mukaan edenneet kouluilla suunnitellusti. Opettajan ja terveydenhoitajan yhteistyöstä ei ole puhuttu, joten sitä pitäisi kartoittaa. Maritta kyselee terveydenhoitajilta.

Somebody-tapaamisessa Maarit Koski nosti esille opettajien mahdollisuuden kouluttautua ja hyödyntää menetelmää. Sari vie asian kuraattoritiimiin pohdittavaksi. Ensi syksylle on suunniteltu alkavia Somebody-ryhmiä.

1. **Eteenpäin ohjattavat asiat**

Ei eteenpäin ohjattavia asioita.

1. **Seuraava kokous ja kokouksen päättäminen**

Seuraava ohjausryhmä pidetään tiistaina 27.4. klo 10-12 Teamsissa. Sari laittaa kutsut kaikille.

Puheenjohtaja päätti kokouksen klo 12.05.